It het zijn comen in rechte voe meye ende scepen van loeven inde
banck de meye van loeven inden name vander heerlicheit als
aenlegge in deen zijde ende wouter helsschevier soen pauwels
helscheviers ingeseten voirter der stad van loeven verweerde
ter ande Aldair de voirs meye inden name als boven aesprac
den voirs woutn zeggende dat hij met fortchen en obehoirlik
manien meshandelt ende vercricht hadde eene geheten marie
vander berct dochter jans vander berct die over den selven
woutn met den selven henren vader van fortchen ende gewonde
geelaight ende dairaf trecht versocht hadden ende hadde der
selver marien tegen haren wille ende danck geworpen in eene haghe
ende hair aen hair vruwelich ontemeliken gehandelt en dat hij
hem mids dien vluchtich gemaict ende geleide begt hadde beide
te loeven ende te lynden Welcke fame ende vluchticheit daff
openbair ende gemeyn fame was hij boot te thoenen ofts de
voirs wouter ontkynnen woude Hopende oft hijt gethoenen
conste dat hij dan den voirs woutn niet tegenstaende zijnd
voirs poirterien tot scherper examinacien sculdich soude zijn
te hebben Om vanden voirs feyte de gerechte wairheit van
hem te wetene met meer woirden bij hem geallegeert dairop
de voirs wouter hem verantwerde ontkynnen tvoirs feyt hopen
want hij ingeboren poirter der stad van loeven wae datmen
hem alsoe uut famen diemen hi over hem verseerde tot der
scherper examiacien niet sculdich en ware te hebben pntende
te thoenen dat hij tot goeder namen ende famen stonde ende
altijt gestaen hadde pntende oic te bewijsen dat hij altoes
verkeert hadde bynnen ende buyten loeven ende zijn broot gewone
hadde gelijc ande goede gesellen Ende na dat den thoen
in wedzijde gehoirt was dinne de vors meye sneefde en
de vors wout des zijns volquam So was gewijst nae
aensprake verantwerden en thoenisse vors dat de meye
verdoolt was om den voirs woutn te hebben tot der scherp
examinacien mair geliefde den voirs meye vander heerlicheit
weghen den voirs woutn aen te spreken dat hij dat doen
mochte met rechte cor roelants roelofs borch berg man xx
d